Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisrael peab 27. päeva sõda sestpeale,
kui islami terrorirühmad Hamas’i-juhitud Gaza sektorist
tapsid üle 1400 peamiselt Iisraeli tsiviilisiku Lõuna-Iisraelis.
USA teatas lisavägede paigutamisest Lähis-Itta, hoiatades,
et peab Iraani vastutavaks tema piirkondlike käsilaste rünnakute eest.
USA president Biden kiitis Katarit,
et too veenis oma haruühingut Hamas’i
lubama topeltkodakondsusega palestiinlastel lahkuda Gaza’st.
Iisrael peab 27ndat päeva sõda islami terroriühingute vastu
Hamasi-juhitud Gaza’s sestpeale, kui need palestiina relvakandjad
tegid jõleda rünnaku Lõuna-Iisraeli, tappes 1400 enamasti tsiviilisikut
ja haavates veel 4800 inimest.
Pea kuu on möödunud sellest õudsest päevast.
Tol päeval paistis päike, puhkesid õied.
Ja mõrvajad mõrvasid, ja mõrvasid ja mõrvasid.
Naisi ja mehi, poisse ja tüdrukuid, vanureid ja sülelapsi,
kibutsites ja külades, linnades ja asulais.
Päevast päeva, tunnist tundi on lihtsalt võimatu leppida
selle jubeda reaalsusega,
on lihtsalt võimatu seda mõista mõtte või südamega.
See tungib sisimasse, see häirib.
Me kõik tunneme seda omal nahal, me ise, meie vanemad, meie lapsed.
Tuhanded on evakueeritud oma kodudest.
Tuhanded on taas liitunud Kaitseväe ja julgeolekujõududega
ja selle sõjaga, mis nii rindel kui kodus
mõjutab meid kõiki vaimselt, nii isiklikus kui üldrahvalikus plaanis.
President Isaac Herzog hoiatas iisraellasi ka jätkuva valeteabe eest,
mida jõuliselt levitavad Hamas, Iraan, Katar ja muud kuritahtlikud tegelased,
rõhutades, et selline tegevus on mõeldud hirmutama Iisraeli elanikke
ning ässitama neid üksteise vastu.
See kole vaenlane püüab kõigest jõust pidada me vastu
psühholoogilist sõda kõige nurjatumate vahenditega.
Oleme näinud seda sel nädalal ikka ja jälle.
Ja eeldan, et näeme seda uues ja teistsuguses kuues.
Sellega tahetakse meid hirmutada -
videote, kuulujuttude ja valedega.
Tahetakse häirida meid psühholoogiliselt,
lüüa meie vaimu, meie isiklikku ja üldrahvalikku vaimu.
Jõulisest valeteabekampaaniast hoolimata kuulutas Iisraeli riigipea,
et Iisraeli vaim võidab raskused.
Iisraeli vaim on murdmatu vaim, tuulispask
vaim, mis tõuseb murtusest ja tuhast ning näitab oma jõudu
ega lähe kellestki mööda.
See vaim ilmneb tuhandeis kangelaslugudes, rindel ja kodus.
See avaldub igas vennale või õele väljasirutatud käes,
Iisraelile iseloomulikus helduses ja kaasinimeste austamises.
See püüab tugevdada, emmata, toetada.
Seda leidub riigi igas nurgas - igas nurgas!
See on igavene vaim, mille pärisime eelnenud põlvkondadelt.
Vaim, mis veelgi räägib, hämmastab, valgustab põlvkonnast põlvkonda.
See vaim olete teie, mu vennad ja õed, Iisraeli rahvas.
Iisraeli ühiskond on me suurim salarelv, me kõige ehtsam.
Teie olete minu suurim lootus, me kõigi suurim lootus!
Iisraeli rahvas elab!
Gaza rindel väisas Iisraeli kaitse- minister Yoav Gallant rindesõdureid
ning avaldas kõrget tunnustust nende vankumatule meelekindlusele.
Täna kohtusin Iisraeli Kaitseväe lahingüksustega Gaza piiril.
Kuulasin nende ülevaadet. Imetlen nende vägede tegevust.
See on otsusekindel operatsioon,
kindlameelne, tugev, kombineeritud operatsioon maavägede vahel ja õhus,
toetustulega merelt ja õhust.
Tahan avaldada meie vägedele suurt tunnustust nende töö eest.
Tandril on olulisi saavutusi. Lööme terroriste igal tasandil!
Reasõdureist kuni ülemusteni on Kaitseväe operatsioonid
toonud päevavalgele terroristide tunnelid, ajanud nad sealt välja,
ja annavad ränki lööke.
Õnnetuseks on meiegi poolel kaotusi, nagu lahingus ikka.
Jätkame täie jõuga!
Tahan avaldada tunnustust kogu väele,
alates staabiülemast kuni sõdureile lahinguväljal. Õnne!
Tuleb märkida, et sellal kui Iisrael tegutseb täiemahuliselt
Hamas’i-juhitud Gaza terrorirühmade vastu,
teatatakse ägenevaist kokkupõrgetest Iisraeli põhjapiiril Liibanoniga,
kus Iraani käsilane Hezbollah on korduvalt lasknud mürske, rakette
ja tankirusikaid Iisraeli sõja- ja tsiviilobjektide suunas.
Vastuseks on Iisraeli Kaitsevägi korduvalt rünnanud Hezbollah’ objekte,
sh terrorirakke, mis valmistuvad tulistama laskekehi Iisraeli poole,
aga ka sõjataristut.
Iraani käsilane Jeemenis Ansar Allah, mis on huti hõimu võimu all,
on küll lasknud välja rakette ja droone Iisraeli suunas,
kuid ükski selline katse Iisraeli provotseerida
pole pääsenud läbi Iisraeli õhujõudude õhukaitset.
Regioonis on palju tegelasi, kes on Iraani käsilased, nt hutid,
kes püüavad meid eksitada kõrvale sõjast Gaza’s.
Meie siht jääb samaks: keskendume sõjale Gaza’s.
Oskame end kaitsta, kus iganes vaja.
Sellal kui Iisrael tegeleb eri rinnetel üha vaenulikumate Iraani käsilastega,
teatas USA, et saadab regiooni lisajõude, sest USA baasid
on endiselt Teherani kurjade kombitsate korduvate rünnakute all.
Alates meie enesekaitserünnakuist 26. oktoobril on toimunud veel kuus -
minu hinnangul - väikesemahulist rünnakut, 3 Iraagis ja 3 Süürias.
Praeguse seisuga on olnud kokku 27 rünnakut, 16 Iraagis, 11 Süürias.
Kindlasti pole see esimene kord, mil need Iraani käsilasrühmad
teevad sedalaadi asju paljudel oletatavail põhjustel,
seega pole see iseenesest tavatu.
Ja taas, teeme, mis vaja oma vägede kaitseks.
Teame, et neid rühmi rahastab, koolitab, toetab Iraani valitsus,
ja peame Iraani valitsust vastutavaks selle eest.
Pentagoni pressisekretär rõhutas veel, et Iraani agressiivne tegevus
USA vastu Lähis-Idas erineb sõjast
Iisraeli ja Teherani terrorikäsilaste vahel Hamas’i-juhitud Gaza sektoris.
Jah, arvan, et on oluline teha vahet,
mida iganes Iraani käsilased ja Iraan võivad öelda,
ja meie vaatenurga vahel,
et me väed on Iraagis ja Süürias vaid ühel eesmärgil -
lüüa jäädavalt ISISt.
Selleks on nad seal, selle juurde nad jäävad!
Seega erineb see olukorrast Iisraelis, Iisraeli ja Hamas’i vahel.
Seega veelkord, meie sõnum on, et võtame kõiki vajalikke meetmeid
nende vägede kaitseks, edasiste rünnakute heidutamiseks,
ja kui peame vastama, siis teeme seda enda valitud ajal ja kohas.
Kindral Ryder’i öeldu kinnituseks on oluline rõhutada,
et Iraani käsilased on rünnanud USA baase ja sõdureid
sadades eri rünnakuis
alates Biden’i valitsuse ametisseastumisest jaanuaris 2021.
Washington’is teatas USA president Joe Biden,
et tema valitsuse suured pingutused saada välismaalased välja Gaza’st
on kandnud vilja.
Täna oleme tänu USA ühtsele juhtimisele olukorras,
et on alanud haavatud palestiinlaste ja välismaa alamate
turvaline väljumine Gaza'st.
USA kodanikud saavad väljuda täna esimese, ilmselt 1000se rühma, seas.
Lähipäevil see protsess jätkub.
Töötame üha, et saada ameeriklased Gaza’st välja kiiresti ja turvaliselt.
President Biden tänas veel iseäranis Katarit,
mis võõrustab Hamas’i juhtkonda oma pealinnas Doha’s,
et too veenis oma haruühingut
vabastama välismaa kodakondsusega palestiinlasi Gaza’st.
See tuli tänu USA innukale ja tungivale diplomaatiale
me partnerite juures regioonis.
Rääkisin isiklikult palju Iisraeli peaministri Benjamin Netanyahu’ga
ja Egiptuse presidendi Sisi’ga ja teistega,
et saaksime avada selle väljapääsu inimestele.
Tahan tänada me partnereid regioonis, eriti Katarit,
mis on teinud meiega nii tihedat koostööd,
et toetada kõnelusi nende kodanike lahkumise hõlbustamiseks.
President Biden rõhutas veel, et suured pingutused Iisraeli juures
on samuti andnud tulemuseks humanitaarkoridori,
misläbi voolavad esmatarbed Hamas’i-juhitud Palestiina enklaavi.
Samal ajal jätkame tööd,
et oluliselt hoogustada elulise humanitaariabi voolu Gaza’sse.
Gaza’sse sisenevate veoautode arv kasvab veelgi oluliselt,
kuid meil on veel pikk maa minna.
USA tahab jätkata humanitaartoetuse sõidutamist Gaza kõrvalistele isikutele,
kes vajavad abi, ja abi nad vajavad!
Tänan vaatamast TV7 Iisraeli Uudiseid!
Palun teil paluda rahu Jeruusalemmale ja päästet Iisraelile.
Ja kui me päevauudised on teile õnnistuseks
ja te tahaksite aidata meil kanda nende tootmise kulusid,
kuna TV7 Iisraeli töö põhineb 100% annetustel,
saate teha annetuse meie võrgulehel www.tv7israelnews.com.
Olen Jonathan Hessen. Soovin õnnistud õhtut!
Kui Jumal lubab, näeme jälle järgnevais TV7 Iisraeli uudistes!
Seniks šalom Jeruusalemmast!
Tõlge: Sulev Kivastik